ŠILALĖS RAJONO SAVIVALDYBĖS

TARYBA

SPRENDIMAS

DĖL UAB „ŠILALĖS AUTOBUSŲ PARKAS“ KELEIVIŲ VEŽIMO REGULIARIAISIAIS REISAIS VIETINIO SUSISIEKIMO MARŠRUTAIS TARIFO DYDŽIO PERŽIŪRĖJIMO

2016 m. rugsėjo 29 d. Nr. T1-247

Šilalė

Vadovaudamasi Lietuvos Respublikos kelių transporto kodekso 16 straipsnio 2 dalimi, Lietuvos Respublikos vietos savivaldos įstatymo 16 straipsnio 2 dalies 37 punktu ir atsižvelgdama į uždarosios akcinės bendrovės „Šilalės autobusų parkas“ 2016 m. rugsėjo 20 d. raštą Nr. V2-89 „Dėl keleivių vežimo vietinio (priemiestinio) reguliaraus susisiekimo maršrutais tarifų dydžių peržiūrėjimo“, Šilalės rajono savivaldybės taryba n u s p r e n d ž i a:

1. Nekeisti Šilalės rajono savivaldybės tarybos 2013 m. rugpjūčio 29 d. sprendimo Nr. T1-227 „Dėl UAB „Šilalės autobusų parkas“ keleivių vežimo reguliariaisiais reisais vietinio susisiekimo maršrutais tarifų ir mokinių pavėžėjimo įkainių nustatymo“ (pakeitimas Šilalės rajono savivaldybės tarybos 2014 m. rugsėjo 25 d. sprendimu Nr. T1-213) 1.1 papunkčiu nustatyto uždarosios akcinės bendrovės „Šilalės autobusų parkas“ keleivių vežimo reguliariaisiais reisais vietinio susisiekimo maršrutais tarifo dydžio už vieną keleivio kilometrą.

2. Paskelbti informaciją apie šį sprendimą vietinėje spaudoje, o visą sprendimą – Šilalės rajono savivaldybės interneto svetainėje www.silale.lt.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Meras	Jonas Gudauskas